ДО
МИНИСТЪРА НА
ОКОЛНАТА СРЕДА И ВОДИТЕ
УВЕДОМЛЕНИЕ
за инвестиционно предложение
 
от „Електроенергиен системен оператор“ ЕАД
1618, София, бул. „Цар Борис III“ № 201,  ЕИК 175201304.

Пълен пощенски адрес: 1618, София, бул. „Цар Борис III“ № 201,  ЕИК 175201304
Телефон: +359 2 9696 884, факс: +359 2 9626 129, е-майл: eso@eso.bg
Управител или изпълнителен директор на фирмата възложител: Ангелин Николаев Цачев.
Лице за контакти: Венизар Иванов - Експерт „ПО“, тел: 0885 550 122, имейл: v.ivanov@eso.bg

УВАЖАЕМИ Г-Н МИНИСТЪР,
Уведомяваме Ви, че „Електроенергиен системен оператор“ ЕАД има следното инвестиционно предложение: Нова „ВЛ 110kV от п/с „Мездра“ до п/с „Ботевград“.
Характеристика на инвестиционното предложение:
1. Резюме на предложението:
Инвестиционното предложение е за изграждане на нов електропровод с напрежение 110 kV който да свърже съществуващата подстанция „Мездра“ с подстанция „Ботевград“.
В съответствие с утвърдената инвестиционна програма на ЕСО ЕАД в периода 2018-2021год. е  предвидена за изграждане нова ВЛ 110 кV свързваща п/ст „Мездра” с п/ст „Ботевград”.
Съгласно изискванията на чл. 126, ал. 6, т. 1 от Закона за устройство на територията проучвателните и проектните работи за съоръжението като елемент на техническата инфраструктура извън границите на населените места е започнало с изработването на предварителен проект с два варианта за трасе. След направена технико–икономическа оценка на двата варианта за трасе, на технически съвет на ЕСО ЕАД е избран Вариант 2 за основен и водещ, а Вариант 1 остава като резервен.
2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.), предвидени изкопни работи, предполагаема дълбочина на изкопите, ползване на взрив:
Изграждане на нов електропровод (ВЛ) 110 KV от п/ст „Мездра“ до п/ст „Ботевград“, с напрежение 110 кV е с цел подобряване на потокоразпределението на електрическа енергия в региона и повишаване стабилността на мрежата 110 kV.
Избраните варианти на трасе са избрани така, че да не преминават през защитени територии по смисъла на Закона за защитените територии и в максимална степен да заобикалят защитените зони по смисъла на Закона за биологичното разнообразие.
Електропровода е предвиден да се изгради със стълбове болтова конструкция, поцинковани от съществуващата гама използвана в ЕСО за една тройка проводници – марка АСО-400, с триъгълно разположение на проводниците и едно мълниезащитно въже.
Фазовите проводниците на новата ВЛ 110 kV се предвижда да бъдат 1х3хАСО-400, отговарящи на БДС 1133-89, като мълниезащитното въже ще е едно с вградени 24 броя оптични влакна, тип OPGW.
Във водещия втори вариант за трасе са предвидени 32 броя репери, като дължината на така избраното трасе ще е с дължина от 33445.012 метра.
Дейностите по изграждане на ИП не са свързани с използване на взрив, като при изграждане на съоръжението няма да се наложи изграждане на нови пътища, а ще се ползва съществуващата пътна инфраструктура.
3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон, орган по одобряване/разрешаване на инвестиционното предложение по реда на специален закон:
ИП е част от националната електропреносна мрежа 
4. Местоположение:
Новата въздушна линия преминава през поземлени имоти на територията на девет землища, от следните общини и области :
Община Мездра, област Враца:
- гр. Мездра, ЕКАТТЕ 47714, община Мездра, област Враца;
- с. Крета, ЕКАТТЕ 39709, община Мездра, област Враца
- с. Ребърково, ЕКАТТЕ 62390, община Мездра, област Враца
- с. Лютиброд, ЕКАТТЕ 44745, община Мездра, област Враца
- с. Лютидол, ЕКАТТЕ 44759, община Мездра, област Враца
Община Ботевград, област София:
- с. Рашково, ЕКАТТЕ 62298, община Ботевград,област София
- с. Новачене, ЕКАТТЕ 51946, община Ботевград, област София
- с. Скравена, ЕКАТТЕ 66860, община Ботевград, област София
- гр. Ботевград, ЕКАТТЕ 05815, общ. Ботевград, област София

В приложение към настоящето уведомление са приложени *kml файл показващ двата варианта за трасе и координатен регистър на реперите по оста на двата варианта за трасе.
Трасето е съобразено с особеностите на терена при спазване на изискванията за рационално използване на земята и минимално увреждане на ландшафта, като основно се преминава през земеделски земи и земи от горска територия извън регулацията на населените места.
При проектирането на ИП стремежа е да се засегнат колкото е възможно повече нискодобивни и непродуктивни земи и по малко чувствителни и защитени територии и зони.
Няма данни трасето да засяга обекти на културното наследство и обекти подлежащи на здравна защита.
Предвид характера на ИП и неговото разположение не се очаква преки и косвени отрицателни въздействия върху най – близко разположените защитени територии.
5. Природни ресурси, предвидени за използване по време на строителството и експлоатацията:
Не се предвижда използване на природни ресурси по време на строителството и експлоатацията.

По време на строителството
По време на строителството ще се използват стандартни строителни материали: кофраж, бетон, баластра, чакъл, спомагателни материали, бои, лакови покрития, машинно оборудване и др. Материалите ще се доставят от местни фирми-доставчици. Фундаментите ще се изливат от бетон за всеки от стълбовете. Полагането, видът на армировката и избора на фундамент се определят от височината на стълба и геоложките особености на подложната повърхност. В етапа на проектиране следва да се уточнят необходимите качествени и количествени изисквания към материалите, които ще се използват в строителството.
Не е предвидено водовземане за питейни, промишлени и други нужди, вкл. чрез обществено водоснабдяване (ВиК или друга мрежа) и/или от повърхностни води, и/или подземни води. Не се предвижда изграждането на водопровод и канализация и свързани с тях нови съоръжения.
По време на експлоатацията 
Не е предвидено водовземане за питейни, промишлени и други нужди, вкл. чрез обществено водоснабдяване (ВиК или друга мрежа) и/или от повърхностни води, и/или подземни води.
По време на експлоатация на инвестиционното предложение няма да се използват природни ресурси.
6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:
По време на всички етапи на реализиране на инвестиционното предложение (строителство, експлоатация, закриване и рекултивация) не се очаква да бъдат емитирани приоритетни и/или опасни вещества, както и не се очаква да има контакт на такива вещества с води. 
7. Очаквани общи емисии на вредни вещества във въздуха по замърсители:
Не се очаква емитиране на вредни вещества във въздуха.

По време на строителството
През етапа на изграждане на инвестиционното предложение се очакват предимно неорганизирани емисии на вредни вещества в атмосферния въздух. Замърсяването на въздуха в района по време на строителството ще се дължи на:
•	Изгорели газове от двигателите с вътрешно горене (ДВГ) на машините осъществяващи строителните и транспортни дейности. Основните замърсители, които ще се отделят във въздуха са СО, NOx, SO2, CH-ди и прах. Тези емисии  ще зависят от броя и вида на използваната при строителството техника и режима на работа.
•	Прахови частици - при изпълнение на строително-монтажните работи ще се емитира прах основно при изкопните работи, депонирането на хумусния слой и след това при възстановяването на терена, като концентрацията му до голяма степен ще зависи от сезона, през който ще се извършват строителните дейности, климатичните и метеорологичните фактори и предприетите мерки за намаляване праховото натоварване. 
По време на експлоатацията 
Няма организирани източници на емисии.
По време на закриване и рекултивация 
Въздействието върху КАВ ще е резултат от неорганизирани емисии от прах и газове от дейностите и обслужващата техника при демонтиране на съоръженията, транспортните, изкопно-насипните и други дейности. 
Очакваните емисии ще са подобни на тези при строителството и ще зависят от продължителността на дейностите по закриване и рекултивация.
8. Отпадъци, които се очаква да се генерират, и предвиждания за тяхното третиране:
Не се очаква генериране на отпадъци.

По време на строителството
Генерираните на този етап отпадъци са преди всичко строителни отпадъци от използваните при строителството материали (арматурно желязо; бетонови парчета, дърво от кофражите на стоманобетонните конструкции; метални отпадъци и други) и битови отпадъци. Строителните отпадъци ще се транспортират до депа за строителни отпадъци. 
Отпадъците от почва, камъни и изкопани земни маси (код 17 05 04) ще се генерират при оформянето на фундаментите. Изкопаните земни и скални маси ще се използват за насипване и подравняване на терена при изграждане на фундаментите. Строителните отпадъци (код 17 01 01) ще са в незначителни количества. По време на строителството не се очаква отдeлянето на опасни отпадъци.
Очакваните количества битови отпадъци са минимални, като се има в предвид, че стълбовете ще се изграждат последователно, а не едновременно. Отпадъците следва да се събират, с цел предаването им за последващо третиране на фирми, притежаващи разрешително по чл. 35 на ЗУО. 
По време на експлоатация
В етапа на експлоатация се предвижда образуването на незначителни количества отпадъци – главно от поддръжка на трасето. Биоразградимите отпадъци (20 02 01) са „зелени“ отпадъци от окастрянето на дървета, храсти и др., които да не компрометират работата на съоръжението.
Смесените битови отпадъци (20 03 01) са от жизнената дейност на работниците по поддръжката.
Не се предвижда отделянето на отпадъци от техниката за достъп до стълбовете и поддръжката им, тъй като обслужването на тази техника ще се извършва в специализирани бази извън трасето на електропровода.
По време на закриване и рекултивация
Ще се генерират отпадъци, аналогични на тези от етапа на строителство. 
9. Отпадъчни води:
(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)
По време на строителството, експлоатацията, закриването и рекултивацията на ИП не се очаква генерирането на отпадъчни води.
Съгласно инвестиционното предложение не се предвижда заустване в канализация и/или воден обект.
10. Опасни химични вещества, които се очаква да бъдат налични на площадката на предприятието/съоръжението:
(в случаите по чл. 99б от ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)
В района изграждане на ИП няма да се съхраняват опасни химични вещества. 
В териториалния обхват на инвестиционното предложение няма да се използват или съхраняват опасни вещества или препарати, равни или надвишаващи количествата по Приложение 3, Глава VII на ЗООС.
І. Моля да ни информирате за необходимите действия, които трябва да предприемем, по реда на глава шеста ЗООС.

ІІ. Друга информация (не е задължително за попълване)
Моля да бъде допуснато извършването само на ОВОС (в случаите по чл. 91, ал. 2 ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 ЗООС) поради следните основания (мотиви):
Молим да допуснете прилагането на разпоредбите на чл. 91, ал. 2 от ЗООС за така изработените два варианта за трасе на ИП, а именно – провеждане само на една от изискващите се процедури по реда на глава шеста от ЗООС, която в случая да е процедурата по ОВОС за инвестиционното предложение предвиденото в настоящето Уведомление.
Прилагам:
1. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС – на хартиен и електронен носител.
2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.
3. Други документи по преценка на уведомителя: картен материал, схема, снимков материал в подходящ мащаб: 
- *kmz файл показващ ИП в настоящото уведомление (на електронен носител);
- Координатен регистър на реперите по оста на трасето на електропровода (на електронен носител).
4. Електронен носител - 1 бр.

Дата: 31.07.2019г.